Den canadiske løperen Vincent De Haître tok sin første individuelle verdenscupseier og Canadas første seier for sesongen i verdenscupen på skøyter 2016/17. De Haître vant på tiden 1.08,90 foran russiske Pavel Kulizjnikov på andreplass som gikk opp i sammenlagt ledelse i verdenscupen for sesongen på 1000 meter etter distansen. Kulizjnikov overtok ledelsen fra nederlandske Kjeld Nuis som ledet etter de to første verdenscuphelgene i Harbin og Nagano. Japanske Takuro Oda tok sin første pallplass i verdenscupen på skøyter og tok tredjeplass på distansen. I b-gruppa var det den japanske løperen Shunsuke Nakamura som vant på 1.09,87 foran nederlenderen Pim Schipper på andreplass og canadiske Laurent Dubreuil på tredjeplass.